4. ΑΠΟΦΑΣΙΣ ΥΠΟΥΡΓΟΥ ΚΟΙΝΩΝΙΚΗΣ ΠΡΟΝΟΙΑΣ Αριθ.ΔΥΑ/7327 της 22 Οκτ./13 Νοεμ.  1959 Περί Εφαρμογής του Υγειονομικού Κανονισμού. Έχοντες υπ’ όψει τας διατάξεις του Α.Ν. 2520/40 και την υπ’ αριθ. 63378/2/16.8.50 απόφασιν ημών περί επεκτάσεως της ισχύος του Υγειονομικού Κανονισμού και των Υγειονομικών διατάξεων του Νομού Αττικοβοιωτίας καθ’ άπασαν την επικράτειαν, αποφασίζομεν: Συμπληρούντες την ως άνω απόφασιν ημών, ορίζομεν: «1.Άπασαι αι διατάξεις του υγειονομικού κανονισμού ισχύουσι καθ’ άπασαν την επικράτειαν. 2.Εφ’ όσον διατάξεις του δευτέρου μέρους του υγειονομικού Κανονισμού περιλαμβάνονται και εις το τρίτον μέρος τότε ισχύουσι αι του τρίτου μέρους τοιαύται εξαιρέσει του άρθρ. 40 του Υγειονομικού Κανονισμού, σταύλοι-βουστάσια, όπερ ισχύει μόνον εις χωρία κάτω των 2.000 κατοίκων, εξαιρέσει των τοιούτων της τέως Διοικήσεως Πρωτευούσης ως και των χαρακτηρισθέντων ως τουριστικής σημασίας, των λουτροπόλεων, αναγνωρισμένων θερέτρων ή ακτών ομαδικής λούσεως και μέχρι αποστάσεως 500 μέτρων από τούτων ως και τα επί των οδικών αρτηριών και σιδηροδρόμων κείμενα και μέχρι αποστάσεως 100 μ. ή εις ας ήθελον καθορίσει αι τοπικαί υγειονομικαί αρχαί εις ας ισχύουσιν αι τοιαύται του τρίτου μέρους». Αι εντός « » διατάξεις αντικατεστάθησαν ως άνω δια της παρ. 23 άρθρ. 1 της υπ’ αριθ. Γιγ/6001 της 19 Μαΐου/2 Ιουν. 1967 απόφ. Υπ. Κοινωνικής Προνοίας (κατωτ. αριθ. 6). Με την περίπτ. α της παρ. 1 του άρθρ. 22 της ΑΙβ/8181/3 Σεπτ. 1986-5 Φεβρ. 1987 (ΦΕΚ Β΄ 57) απόφ. Υπ. Υγείας, Πρόνοιας και Κοιν. Ασφαλίσεων (Διόρθ. Σφαλμ. στο ΦΕΚ Β΄ 152/31 Μαρτ. 1987) ορίστηκε ότι καταργείται η παρ. 23 του άρθρ. 1 της υπ’ αριθ. Γιγ/6001/67 απόφ. Υπ. Κοιν. Προν. κατά το μέρος αυτής που αναφέρεται στους σταυλισμούς ζώων. Η ισχύς της παρούσης άρχεται μετά πάροδον 15 ημερών από της δημοσιεύσεώς της εις την Εφημερίδα της Κυβερνήσεως. 